**ДО**

**КРАЙНИТЕ ПОЛУЧАТЕЛИ НА СРЕДСТВА**

**ПО ПРОЦЕДУРА BG-RRP-1.015 „УЧИЛИЩНА СТЕМ СРЕДА“**

**НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ**

**Относно:** *обучение на крайни получатели на средства по процедура BG-RRP-1.015 „Училищна СТЕМ среда“ относно законосъобразно провеждане на процедури за избор на изпълнител съгласно Закона за обществените поръчки*

**УВАЖАЕМИ ГОСПОЖИ И ГОСПОДА,**

Изпълнителна агенция „Програма за образование“ (ИАПО) в качеството си на Структура за наблюдение и докладване (СНД) по инвестиция C1.I1 “Центрове за НТИМ и иновации в образованието“ (STEM центрове), Ви кани на онлайн обучение (уебинар) относно законосъобразното провеждане на процедури за избор на изпълнител съгласно Закона за обществените поръчки (ЗОП).Обучението ще се проведе на **30 май 2024 г. от 10:00 до 12:00 часа**,онлайн, в платформата Microsoft Teams. Целта на обучението е да се представят практически казуси и конкретни примери за най-често допускани грешки при провеждане на възлагания по реда на ЗОП, както и съвети как да се избягват.

Както Ви е известно, разходването на средства от Националния план за възстановяване и устойчивост трябва да бъде в съответствие с националното законодателство, вкл. при възлагането на дейности и услуги на външни изпълнители. Всички договори с изпълнители ще бъдат проверени от страна на ИАПО за съответствие с правилата на ЗОП. Именно с цел недопускане на пропуски при спазване на принципа за добро финансово управление и с цел превенция на възможни грешки, ИАПО организира това обучение.

 Моля да определите по един представител, който да вземе участие в уебинара, като молим това да е лицето, което е ангажирано с подготовката и провеждането на външни възлагания (възлагане на обществени поръчки) по проекта, по който краен получател е ръководената от Вас образователна институция.

 За да може обучението да е в най-висока степен полезно за Вас и съобразено с Вашите конкретни нужди и проблеми, можете да зададете предварително своите въпроси, свързани с прилагането на ЗОП, на електронен адрес infosf@mon.bg в срок **до 23 март 2024 г.**